সম্মিলিত সাংস্কৃতিক জোটের ১৪ দিনব্যাপী অমর একুশের অনুষ্ঠানমালার দ্বিতীয় পর্ব শুরু হয়েছে ধানমণ্ডির রবীন্দ্রসরোবর মঞ্চে। এতে দলীয় সংগীত পরিবেশন করে-বহ্নিশিখা, নন্দন। একক সংগীত পরিবেশন করেন সরদার রহমত উল্লাহ, মাহবুব রিয়াজ, তানজিলা তমা ও শিউলী আহমেদ। পথনাটক পরিবেশন করে ইউনিভার্সেল থিয়েটার, থিয়েটার আর্ট ইউনিট। দলীয় আবৃত্তি পরিবেশন করে স্রোত, শ্রুতিঘর ও স্বরব্যঞ্জন। একক আবৃত্তি পরিবেশন করেন ড. শাহাদাৎ হোসেন নিপু, ইকবাল খোরশেদ, ফকরুল ইসলাম তারা, সুপ্রভা সেবতি। দলীয় নৃত্য পরিবেশনায় ছিল নাটরাজ। শিশু-কিশোর পরিবেশনায় ছিল অন্তরঙ্গ শিশু-কিশোর সংগঠন। অনুষ্ঠান সঞ্চালনা করেন নাঈম হাসান সুজা।